Skjema for helhetlig Risiko- Og Sårbarhetsanalyse – ROS

Sannsynlighet: 
Her skal det angis i hvilken grad det er trolig at denne hendelsen vil inntreffe. Dette kan angis med ord, som en tallverdi eller et intervall. Historiske data og ulykkesstatistikk kan legges til grunn. Lokalkunnskap og ekspertvurderinger vil være god hjelp. Det er viktig å hensynta allerede eksisterende forebyggende tiltak når sannsynlighetsvurdering foretas. Bakgrunnen for de angitte sannsynlighetskategoriene skal defineres før analysefasen starter. Her følger et eksempel på definerte sannsynlighetskategorier (overordnet nivå):
Svært sannsynlig	Oftere enn 1 gang i løpet av 10 år	
Meget sannsynlig	1 gang i løpet av 10 til 50 år	
Sannsynlig	1 gang i løpet av 50 til 100 år	
Mindre sannsynlig	1 gang i løpet av 100 til 1000 år	
Lite Sannsynlig	Sjeldnere enn 1 gang i løpet av 1000 år	

Konsekvens 
I planleggingsfasen før selv analysen starter skal organisasjonen fastsette de verdier/konsekvensområder som er viktige for organisasjonen og som den vil vurdere analysen opp mot. Eksempler på verdier kan være:
•	Menneskers liv og helse
•	Samfunnsviktige funksjoner og kritisk infrastruktur
•	Drift, produksjon og tjenesteyting
•	Økonomiske og materielle verdier
•	Miljø
•	Troverdighet/Renommé/omdømme
De definerte verdier (normalt 4-6 stk) skal så føres inn i analyseskjemaet slik at det blir foretatt separat vurdering av konsekvensene av hendelsen for hver av disse.
Bakgrunnen for de angitte konsekvenskategoriene (fra ufarlig til katastrofalt) skal defineres for hver av de utvalgte verdiene før analysefasen starter.
Som eksempler: kategorier for menneskers liv og helse kan være intervaller for dødsfall og skadede. Kategorier for miljø kan være kombinasjon av utbredelse og varighet av skaden på miljøet. Kategorier for økonomi/materielle verdier kan være økonomiske intervaller for økonomisk tap.
Eventuelle eksisterende skadereduserende tiltak som er listet tidligere skal hensyntas ved vurdering av konsekvensene.
Det skal krysses av i rubrikken som gjenspeiler konsekvensen for den angitte hendelse og verdi.

Eksempel 
1.	Ta for dere et av beredskapsområdene i veilederen f eks bygg. 
2.	Finn fram til ulike risikoområder som bygget representerer. Noen sier kanskje snø som raser av taket. Bruk så skjemaet: 
•	Hvor sannsynlig er det for at det skal gå takras? Dere vurderer det til å være meget sannsynlig om vinteren og gir den verdien (4). 
•	Så vurderer dere om dersom det går takras, hvor farlig er det? Svaret blir kanskje farlig (2). 
•	Da har vi en GUL situasjon i skjemaet med total verdi 4*2= 8. 
•	Spørsmålet er da om dette er en risiko en vil leve med eller om det må settes inn tiltak for å begrense muligheten for at det skal skje. Vern om folks liv og helse blir verdien som ligger til grunn for den vurderingen av risiko som må gjøres. 
3.	Man blir så enig om at denne risikoen ønsker man ikke å leve med. Da går man videre på neste skjema hvor man beskriver forbyggende og skadebegrensende tiltak.